id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id id ms id ms id id id ms id id id id ms ms id id id id id id ms id id ms id ms id ms id id id id id id id id ms id id id id id id id id id ms id id id id id id ms ms en en en en en id id ms id id en id id jv ms id id it es id id en id ms ms ms ms ms ms
Bunuh Diri Bukan Jalan Pintas Tamatkan Kehidupan, Jom Cuba 5 Cara Ini!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jika Ada Sesekali Terfikir Untuk Membunuh Diri, Apa Kata Cuba 5 Cara Ini Untuk Atasinya
Ditulis oleh Asyikin Md Isa Disemak pada 10/05/2022
Disemak secara perubatan oleh Dr. Joseph Tan
Walaupun ketika kehidupan harian seperti tiada maknanya, percayalah masih ada cara untuk menyelesaikan masalah melanda dan mengatasi keinginan bunuh diri.
Usah mengambil keputusan terburu-buru.
Terfikir mahu bunuh diri?
Walau berapa banyak pun kesakitan yang anda alami sekarang, anda tidak sendirian.
Hakikatnya, sebahagian besar daripada kita sememangnya akan mempunyai pemikiran atau keinginan untuk mencabut nyawa sendiri pada waktu-waktu tertentu dalam kehidupan harian ini.
Perasaan yang dirasai itu bukan bermakna anda mempunyai masalah dengan keperibadian atau perwatakan diri.
Ia tidak bererti anda gila, lemah mahupun cacat. Tetapi ia bermaksud bahawa anda sedang melalui pelbagai kesakitan dalam kehidupan.
Pun begitu, dengan sokongan dan masa yang sesuai perasaan itu pasti akan dapat diatasi dan keinginan untuk bunuh diri hilang daripada fikiran.
Kehidupan harian yang menyakitkan
Masalah tekanan dan gangguan kemurungan yang dialami serta berasa putus harapan sering kali menjadi faktor pendorong kepada wujudnya rasa ingin membunuh diri.
Seperkara perlu anda ketahui, tekanan dan kemurungan yang melanda boleh diubati dan harapan dalam kehidupan seharian boleh dicari.
Tidak kira apa pun situasi yang anda alami sekarang, masih ada individu yang mengharapkan kehadiran anda dan wujud tempat untuk anda lakukan perubahan.
Malahan, ada pengalaman hidup yang harus dikenang agar anda sedar betapa bernilainya kehidupan ini.
Untuk mencabut nyawa sendiri pun memerlukan keberanian, kan?
Jadi mengapa tidak digunakan keberanian itu untuk berdepan dengan cabaran kehidupan harian dan belajar mengatasi tekanan dan kemurungan.
Mengapa wujud keinginan untuk bunuh diri?
Pelbagai keadaan berkaitan kesakitan emosi boleh menyebabkan pemikiran sebegini.
Sebab-sebab kesakitan ini adalah unik dan berbeza bagi setiap individu. Malahan, kemampuan untuk mengatasi keadaan tersebut juga berlainan bagi kita semua.
Pun begitu, terdapat beberapa penyebab umum yang dapat menyebabkan seseorang individu untuk mempunyai pemikiran dan kemahuan untuk mati.
Hanya 1 pilihan yang ada
Keadaan ini umumnya berlaku kerana minda seperti dihalang untuk melihat penyelesaian lain yang lebih baik.
Ini sekali gus menyebabkan anda hanya melihat membunuh diri sebagai jalan terbaik.
Anda mungkin berasakan seakan tiada lagi peluang untuk sinar kebahagiaan dalam kehidupan harian anda. Tetapi percayalah, apa yang berlaku itu hanya sementara.
Penyelesaian akan dapat ditemui, perasaan akan berubah dan perkara positif yang tidak dijangka pasti akan berlaku.
Ingatlah bahawa bunuh diri bukanlah 1 keputusan terbaik untuk apa jua masalah.
Mungkin anda sudah putus harapan dengan segala masalah yang bertalu-talu menghantui hidup dan terfikir untuk menamatkan nyawa sendiri.
Bertenang dan yakinlah bahawa ada penyelesaian bagi setiap masalah yang menimpa. Kuncinya, jangan berputus asa.
Bertenang! Dan lakukan 5 langkah ini
Jika anda masih mempunyai rasa dan keinginan untuk mati, cuba tenangkan diri anda.
Bersempena Hari Pencegahan Membunuh Diri Sedunia yang disambut pada setiap 10 September setiap tahun, kami sarankan anda untuk mencuba 5 langkah di bawah.
#1: Berjanji untuk tidak melakukan sebarang tindakan melulu
Walaupun anda berdepan pelbagai masalah dan kesakitan emosi, berikan jarak antara pemikiran dan tindakan.
Janji pada diri sendiri, “Saya akan menunggu 24 jam dan tidak akan melakukan sesuatu yang drastik selama masa itu.” Atau, mungkin boleh menunggu sehingga tempoh seminggu.
Fikiran dan tindakan adalah 2 perkara berbeza – pemikiran tidak semestinya harus menjadi kenyataan.
Tiada tarikh akhir dan tidak ada individu yang akan mendorong anda untuk segera bertindak berdasarkan pemikiran ini.
Tunggu dan letakkan jarak antara pemikiran tersebut dengan sebarang tindakan yang mungkin akan anda lakukan.
#2: Hindari dadah dan alkohol
Pemikiran untuk membunuh diri boleh menjadi lebih kuat jika anda telah mengambil dadah atau alkohol.
Maka, adalah penting untuk tidak menggunakan ubat-ubatan tanpa preskripsi atau alkohol pada saat anda merasa putus asa atau terfikir untuk bunuh diri.
#3: Jadikan kediaman sebagai tempat selamat
Alihkan barangan atau benda yang boleh digunakan untuk mencederakan diri sendiri, seperti pil, pisau, pisau cukur atau senjata api.
Sekiranya anda tidak dapat melakukannya, pergi ke tempat di mana anda boleh berasa selamat.
4: Jangan pendam perasaan dan keinginan untuk bunuh diri ini
Sesetengah individu mendapati bahawa langkah pertama untuk mengatasi pemikiran dan perasaan ini adalah dengan berkongsikannya kepada seseorang yang dipercayai.
Mungkin ahli keluarga, pasangan, teman baik, ahli terapi, ahli agama, guru, doktor keluarga, jurulatih, atau kaunselor berpengalaman atas talian.
Carilah seseorang yang dipercayai dan berkongsilah tentang keadaan yang anda lalui ini. Jangan berasa malu mahupun segan.
Sekiranya individu pertama yang anda kongsikan tidak dapat memahami, dapatkan bantuan pihak lain.
Dengan berkongsi dan meluahkan apa yang terbuku di hati boleh melepaskan banyak tekanan dan membantu mencari jalan penyelesaian lebih baik.
#5: Gapai harapan baharu
Ada individu yang melalui pengalaman seperti anda berjaya mengatasinya. Teruskan untuk berharap.
Masih ada peluang untuk anda berjaya menempuhi segala dugaan dan cabaran dalam kehidupan seharian ini – tidak kira betapa berputus asanya diri anda.
Berikan diri anda masa dan jangan laluinya sendirian.
Anda mungkin berasa tiada individu yang sudi membantu anda, percayalah, masih ada yang dapat memberikan sokongan untuk anda menempuhi saat-saat sukar ini.
Tidak kira siapa pun individu tersebut, selagi anda mempercayai dan mereka boleh meminjamkan bahu dan telinga untuk mendengar luahan anda, keinginan dan pemikiran untuk bunuh diri pasti dapat disingkirkan.
Hello Health Group tidak menawarkan nasihat perubatan, diagnosis atau rawatan.
Suicide prevention. https://www.helpguide.org/articles/suicide-prevention/suicide-prevention.htm. Accessed Sep 9, 2020.
Suicide. https://www.who.int/health-topics/suicide#tab=tab_1. Accessed Sep 9, 2020.
Depression. https://www.psycom.net/depression.central.suicide.html. Accessed Sep 9, 2020.
Are you feeling suicidal. https://www.helpguide.org/articles/suicide-prevention/are-you-feeling-suicidal.htm. Accessed Sep 9, 2020.
Suicide prevention. https://www.nimh.nih.gov/health/topics/suicide-prevention/index.shtml. Accessed Sep 9, 2020.
8 Tanda Seseorang Itu Berniat Untuk Bunuh Diri, Alert Semua Orang!
Dalam Diam, Suami Juga Boleh Didera Oleh Isteri, Kesannya Boleh Buat BUNUH DIRI!
Ditulis oleh Asyikin Md Isa Disemak pada 10/05/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.